স্টপেজের দাবিতে এবার ফারাক্কায় স্টেশন অবরোধ, চরম যাত্রী ভোগান্তি

ফারাক্কা: ফারাক্কার সাঁকোপাড়ায় হল্ট স্টেশনে স্টপেজের দাবিতে এবার রেল অবরোধ যাত্রীদের। আজ অর্থাৎ শুক্রবার সকালে রেললাইনে বসে পড়ে বিক্ষোভ দেখান এলাকার বাসিন্দারা। সেখান থেকেই চলে স্লোগান। আর বিক্ষোভের জেরে মালদহগামী মালবাহী ট্রেন এবং জঙ্গিপুর গামী একটি প্যাসেঞ্জার ট্রেন আটকে পড়ে। প্যাসেঞ্জার ট্রেনের যাত্রীদের চূড়ান্ত হেনস্থার স্বীকার হতে হয়। ঘটনার খবর পেয়েই তড়িঘড়ি সেখানে উপস্থিত হয় রেল আধিকারিকরা। দীর্ঘক্ষণ রেল আধিকারিকদের সঙ্গে বিক্ষোভকারীদের বৈঠকের পর রেল আধিকারীকদের আশ্বাসে স্বাভাবিক হয় পরিস্থিতি।

আরও পড়ুন: অপরাজিতা বিল আটকে, দ্রুত কার্যকর করতে রাষ্ট্রপতির দ্বারস্থ তৃণমূল

বিক্ষোভকারীদের অভিযোগ আগে সাঁকোপাড়া হল্ট স্টেশনে কাটিহার এক্সপ্রেস-সহ একাধিক ট্রেন দাঁড়াত। কিন্তু কোভিদের সময় যখন সমস্তরকম ট্রেন চলাচল বন্ধ হয়ে যায়। তখন থেকেই বন্ধ হয়ে যায় হল্ট স্টেশনে ট্রেন দাঁড়ানো। এমনকি পরিস্থিতি স্বাভাবিক হলেও পরিস্থিতি এখনও এক। ফলে ওই এলাকার বাসিন্দাদের অনেক দূরে গিয়ে ট্রেন ধরতে হয়। স্থানীয়দের অভিযোগ এই বিষয়ে দীর্ঘসময় ধরে অভিযোগ দায়ের করলেও মেলেনি সুরাহা। এমনকি মালদহ ডিআরএমকে আবেদনও জানানো হয়েছিল। কিন্তু তাতেও মেলেনি ফল। অবশেষে অবরোধের পথে হাঁটলেন স্থানীয়রা। আর তারপরেই প্রশাসনের তরফ থেকে তাদের আশ্বাস দেওয়া হয় এক মাসের মধ্যে কাঠিহার এক্সপ্রেসের স্টপেজ দেওয়া হবে।

দেখুন অন্য খবর